Syen akkin ad d-nuγal γer Itri mi akken d-yuγal seg tebḥirt-is yufa-d ur yezmir ara ad yekcem γer uxxam-is acku yuγal d ameqqran aṭas. Yuɣal yeɣleb axxam, ssawalen-as Bab idurar imi meqqer annect n udrar. Deg yiḍrisen n Akli Kebaili (tazrigt tamezwarut d tis snat), kif-kif aglam i sen-yefka umeskar. Yenna-d amek yuγal uwadem-agi annect ilat. Deg tezrigt tis snat yerna yefka-d amek iḥulfa i yiman-is uqcic mi yuγal yettwali iman-is am waγzen: «Yufa ur yezmir ara ad yekcem γer uxxam-is, acku yuγal d ameqqran annect annect. Axxam-is yuγal yettbin-as-d annect n ukurbec. Itri yewhem d acu i yeḍran yid-s. Iḥulfa iman-is am wakken yuγal d waγzen. » sbtr 32